Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 E₂ UD |HI.GIR₃| AN KI KALAM@g |NE.RU| EŠ₂ |U.GUD| |U.GUD| 
 E₂ KUR E₂ EŠ₂ AN RI E NE GIŠ LUGAL MAH AN KI A 
 ŠA₃ U₂ SI@g AN UD |HU.HI| |GA₂×AN| TAG GA NI₂ SU A RU RU GU₂ 
 AB SAG@g ZI GA KUR KU IL₂ LA A DU BI LU₂ NU ZU 
 E₂ GIŠ |U.U.U| AD |NE.RU| DU EŠ₂ NA₂ A |IGI.UR| IG LA SU DUB₂ BU 
 E₂ SA KISAL IGI TE EN BI GALAM KAD₅ KALAM@g NAM RI |U.U.U| UR₄ UR₄ |IGI.DIB| 
 E₂ ZI DU |NE.RU| DU IGI IG |IGI.UR| ŠU BI NU |UD.DU| 
 E₂ |A.LAGAB×HAL| LU₂ RU GU₂ SI DI NU TIL E |NE.RU| E BAR AK 
 E₂ MU MAH |AB×GAL| KUR AN UD |UD.DU| A ŠA₃ BI LU₂ NU ZU 
 E₂ GU LA EN NU KALAM@g E₂ |NUN&NUN| DA LU₂ NAM TAG GA KIN KIN 
 E₂ ZI DU |NE.RU| DU BAR IM AK NE AN NI MU BI MU MAH 
 E₂ UŠ KI GAR RA BI NI₂ GAL IM DA RI 
 KA₂ BI U₂ SI@g AN IGI@g GA SU ZI IL₂ LA |A.AN| 
 |I.LU| BI |GAL.BUR₂| KA DUH A LU₂ EŠ₂ NA₂ A 
 ZAG DUH BI GIR₂ MAH A₂ MIN BI LU₂ |NE.RU| SUR SUR RU NE 
 A SAL BAR BI GIR₂ IŠ TA DU@s MA KA ŠA AN AK AK DAM 
 DUB LAL ZAG |UD.DU| BI PIRIG SU BA SAG NU GA₂ GA₂ DAM 
 |NUN&NUN| GAM MA BI AN |ŠE.NUN&NUN| AN NA DIM₂ NI₂ |HI.GIR₃| IM DA AN RI 
 GIŠ NU SAG@g |IGI.DIB| BI HU URU IN HU UMBIN BI GAR ŠU TI A 
 GIŠ IG BI |HI×AŠ₂| SAG GAL LU₂ |NE.RU| RA IG NU KALAM@g TA TAK₄ TAK₄ 
 LU₂ ZI ŠU BA LA BA NI IN KU₄ KU₄ IG MU KALAM@g TA TAK₄ TAK₄ 
 GIŠ SAG KUL BI PIRIG |HI.GIR₃| NAM DUN BA GU₂ DA LAL A 
 GIŠ |ŠU.DI.U.U.U| BI MUŠ SAG KAL |KA×ME| |UD.DU| NE E NE DAG SI IL SI LI NE 
 GIŠ SI GAR BI MUŠ ŠA₃ |NUN.LAGAR| KI SAG@g RA NI₂ BI |GA₂×NUN&NUN| |GA₂×NUN&NUN| RU DAM 
 E₂ E AN KI A IGI MI NI IN IG SA KISAL RA AL LAL 
 A₂ BI |NE.RU| DU LA BA RA |UD.DU| |NE.RU| AL |GA₂×NUN&NUN| |GA₂×NUN&NUN| RI 
 |SAL.TUG₂| BI AN GIR₃ AN KI A ME NE MA NI |U.TUG₂| LA 
 AN NUN GAL BARA₂ GAL MAH BI A ZAG GI MU KALAM@g DI NI IB SI 
 E₂ A MUŠ₃ BI DUR₂ IM MI IN GAR KALAM@g IM TA GI NI 
 LUGAL RA ŠA₃ |URU×BAR| NA KA IGI MU NA NI IG 
 |NE.RU| IG LA NI GIŠ LUGAL MI NI GI NI EN NU KALAM@g GA₂ NI NU TIL E 
 E₂ GAL GIŠ BUR₂ |NE.RU| EŠ₂ NA₂ A KALAM@g E NA RI SUM MU 
 I ZI HU LUH HA A MI GABA ZI GA |KI.A| |UD.DU| NE DA SAG@g NU TIL LI GAL 
 SAG UM DU LU₂ |URU×MIN| ME NE BA SAG NU MU KALAM@g NE GA₂ GA₂ 
 KI DI TAR RU BI EŠ₂ AN AN KI A IM IGI GAM E NE |U.U.U| 
 AN |SAL.TUG₂| E₂ GAL LA KID BARA₂ ZA KUR BA DUR₂ AN EŠ₂ NE IB GAR 
 DI TAR KA AŠ BAR RI NE IGI MI NI IN IG LUL ZI BI MU ZU 
 SA KISAL RA NI IGI TE EN GAN A KALAM@g MA MU KALAM@g NA AN LAL 
 |IGI.UR| DU GIR₃ NI NU MU KALAM@g KU BI A₂ NI LA BA RA |UD.DU| 
 KA₂ E₂ GAL LA UD |HI.GIR₃| SAG ZI GA LU₂ RA SUD SUD DA 
 DUN AN RA NA LI NE IN KA GA DI UM MA NI KA 
 AN NUN GAL |SAL.TUG₂| E₂ KUR RA RA ŠU MAH A NI IM SI 
 LU₂ |URU×MIN| BI |GUD×KUR| ŠU SI IL LA DIM₂ ŠU GIG GI₄ IM KU 
 GIR₃ MU KALAM@g KU E₂ A |NUN&NUN| RA EŠ₂ 
 TUG₂ IGI NA MU KALAM@g SI ŠA₃ SUD GA MU KALAM@g DU 
 KASKAL GIR₃ NA IM HA AL HA AL E TAR |GA₂×AN| LA IM KU 
 LU₂ ZU A NI KA NU MU KALAM@g DA AB BI BAR TA IM DA DU 
 GIŠ IG BI IG LU MAH NU UM ZU |KA×LI| |KA×LI| GAR GIG BI 
 LAGAR@g LAGAR@g DA IG MU KALAM@g TAK₄ TAK₄ GIŠ |HI×AŠ₂| BI NI PAP 
 LU₂ BI E NE BURU₅ HU AN |SAL.TUG₂| |LAGAB×(U.U.U)| HU TA ŠU TA RU BA DIM₂ 
 IG TAK₄ TAK₄ BI EŠ₂ AN UD |UD.DU| A DIM₂ IGI BI IM IGI IG 
 ŠEŠ ŠEŠ RA UD HA LAM MU KALAM@g DA |NINDA₂×NE| E |GA₂×GAR| BI NI PAP PAP 
 DUN E DUN ZU NE NU MU KALAM@g ZU ZU LU₂ PAP DU NA ME |U.U.U| 
 LU₂ LU₂ ZU NE |IGI.DUB| NU MU KALAM@g LAGAB LAGAB |IGI@g.ALAN| BI NI PAP 
 E₂ A ŠA₃ BI |A.IGI| A |NUN&NUN| RA I SI IŠ BI IM IL₂ RU 
 SIG₄ BI LU₂ |IGI.UR| IG BA AN |KA×EŠ₂| |KA×EŠ₂| LU₂ ZI MU KALAM@g |IGI.DIB| TU 
 ŠA₃ TUM BA BI |A.IGI| A |NUN&NUN| RA UD MI NI IB NI NI E 
 UD UM DU E₂ KUR EZEN DIM₂ NI₂ BI A BA AN KAK 
 KI LI TAR RI AN |A.LAGAB×HAL| LU₂ RU GU₂ DA AN BA |DU&DU| GI |U.U.U| 
 ZI DU |NE.RU| DU BAR IM AK NE SI DI MU KALAM@g |IGI.DIB| TU 
 |NE.RU| IG LA NI ŠU IM RI RI E A₂ NI LA BA RA |UD.DU| 
 UD BI A |SAL.TUG₂| E NI₂ TE A NI SAL ZI URU IN GA |A.AN| ME 
 AN GIR₃ KU₃ AN NUN GAL LA KID NI₂ DI EŠ₂ AL E 
 |SAL.TUG₂| ME EN AN NI NAM MU KALAM@g TAR GA₂ E TUR AN NA ME EN 
 AN EN KID LI NAM GAL MA AN |MU&MU| E₂ GI₄ A NI ME EN 
 AN RI E NE ME AN KI A ŠU MU EŠ₂ MU KALAM@g GAR RI |U.U.U| 
 |GA₂×AN| |U.KA| MU KU₃ AN |SAL.TUG₂| KI GAL LA KID ME NI MA RA AN BA 
 |AB×GAL| KUR AN UD |UD.DU| A BARA₂ MAH MU MI NI RI 
 E₂ GAL KI KU KU₃ NAM LUGAL LA KA GA₂ E AN BI ME EN 
 AN MUŠ₃ RA GAL MU KALAM@g DA AB BI ŠA₃ KA NI IG LA NI ME EN 
 AN |SAL.TUG₂| TU E KI NAM TUR ZI KA MU DA AN DU BI 
 GI |GU₂×KAK| TAR DA NAM TAR RI DA KA ŠA₆ GI BI MU ZU 
 |SAL.TUG₂| |IGI.DUB| ZI AN EN KID LAL ME EN GAR GA MA GAR GAR 
 |URU×GAR| GAR NU |URU×IGI| GI GA₂ A |HI×BAD| <unk> MA DA <unk> 
 |GA₂×SAL| ŠA₃ NE DU GA₂ A |HI×BAD| LU₂ LA BA RA AN GIR₂@g LI NE EN 
 SAG MI GA IGI GA₂ MU KALAM@g IG EN NU KALAM@g IM MA AK E 
 IM NAM TI LA ŠU GA₂ MU KALAM@g IG LU₂ ZI NE IN DU BI EN 
 |NE.RU| DU A₂ GA₂ LA BA RA |UD.DU| GAR AK BI MU ZU 
 KUR KUR RI |GA₂×AN| AN BI DIM₂ IGI BI IM IGI IG 
 NAM TAG DUGUD ŠU TA IM SIG GI EN |GA₂×AN| |GA₂×SAL| A ME EN 
 ŠA₃ DUN₃@g@g DUN₃@g@g RA IM |MUŠ₃.DI| |MUŠ₃.DI| NE A |MUŠ₃.DI| IM SUD UD 
 ŠA₃ |IGI.UR| MU |MUŠ₃.DI| KA |KI.KAL×BAD| TA LU₂ BA RA AN ZI ZI I 
 E₂ MU ŠA₃ NE DU MU KALAM@g KAK |SAL.TUG₂| LU₂ TI TI ME EN 
 |GIŠ.MI| BI GIŠ HA ŠU UR₂ RA DIM₂ KI EL LA NE IN SAR 
 |SAL.UŠ.DAM| MU AN BI IR TUM LU₂ PIRIG GAL ZAG GI MU KALAM@g DI NI IB SI 
 BARA₂ GAL MAH BI A DUR₂ IM MI IN GAR A₂ GAL MU DA |NINDA₂×NE| E 
 AN UDUG E₂ GA₂ AN KAL IGI ŠA₆ ME |U.U.U| LU₂ BA AN GIR₂@g GIR₂@g E NE 
 NU TUR MAH MU AN IG |GIR₃×(A.IGI)| MA GIŠ LUGAL ŠU GA₂ |HI×BAD| 
 E₂ MU SAG LI TAR EŠ₂ MU KALAM@g IL₂ LU₂ LA BA AN GIR₂@g LI NE 
 RA GABA MU GAR NAM NU HA LAM E₂ GAL ME TE BI 
 URU AN EN KID LI MU |HU.NA₂| A LUL ZI BI MU ZU 
 AN |SAL.TUG₂| |HI×AŠ₂| RA AN NA KA BI BA DA DU IGI MU EŠ₂ NE IB KU BI 
 |GAL.GAD&GAD.GAR&GAR| MU E₂ NI₂ IL₂ RU KI NA₂ A MA AN GA₂ GA₂ 
 AN NE ZI IL LAL ŠA₃ HUL₂ LA SI BA AB DI E GAR KAL 
 E₂ GAL LUGAL LA KID SAG UM DU LU₂ |NUN&NUN| DA BA SUM MU 
 TE LAL GAL MU AN |SAL.TUG₂| |MA₂.MUG| E A₂ NI MU KALAM@g SUD E 
 KA |NUN&NUN| DA KA LU₂ NE IN SUM MU E SAG GIŠ LA BA AB RA RA 
 LU₂ |URU×MIN| LU BI KA |KI.KAL×BAD| TA IM RA AN ZI ZI 
 E₂ NAM TI LA GA₂ BA NI IN KU₄ KU₄ EN NU KALAM@g IM MA AK E 
 IŠ E₂ GA₂ TUG₂ |GA₂×GAN₂@t| |GA₂×GAN₂@t| NA LU₂ LA BA AN SI SI 
 E₂ MU DIN TA KU BA DIM₂ LU₂ RA AN |LAGAR@g.DU| NE 
 MUŠ GIR₂ E₂ MI MI GA KA ME LAL LAL 
 E₂ MU LU₂ SI DI MU KALAM@g |IGI.DIB| TU LU₂ LUL MU KALAM@g TE EN TE 
 SIG₄ BI |GA₂×SAL| |A.IGI| MI NI IN IG ŠA₃ NE DU A MU KALAM@g KAK 
 LU₂ |URU×MIN| BA ŠA₃ MU KALAM@g NA AB EŠ₂ E BAR MU KALAM@g NA AB |MUŠ₃.DI| NE 
 ŠA₃ AN RA NA |IGI.DIB| MU KALAM@g NA AN EŠ₂ 
 KU₃ ŠA₆ GA DIM₂ ŠU |IGI.DIB| MU NI IN SU UB IŠ |IGI.DIB| MU KALAM@g TA UD 
 KU₃ SAG BAR KU₃ GI <unk> ŠU A DU BA DIM₂ IŠ |IGI.DIB| MU KALAM@g TA LUH LUH 
 ŠU ŠA₆ GA AN RA NA EŠ₂ IM IGI IN GI₄ GI₄ 
 AN LU₂ BA KID SUD UD DU EŠ₂ ME UR HU MU I I 
 LU₂ |URU×MIN| BI KA TAR MU GAN SI IL LI NAM MAH MU GAN IM ME 
 UB MU KALAM@g MA AK AK DA BI GAR ME GAR SUD GA |A.AN| 
 NI NI |NUN.LAGAR| KU₃ TA SAL GAN IM ME GAR SAG BI HA MA AN |NIM×GAN₂@t| 
 LU NI |DAG.KISIM₅×(LU.MAŠ₂)| KU₃ TA SAL GAN IM ME GAR SAG BI HA MA AN |NIM×GAN₂@t| 
 LU₂ BA AN KAL ŠA₆ GA NI ME EN GA₂ LA NU MU KALAM@g TA DAG GI 
 E₂ GAL LA |IGI.DU| NI GA₂ ME EN EN NU KALAM@g IM MA AK EN 
 |SAL.TUG₂| E NAM MAH A NI PA |UD.DU| AK A 
 E₂ KUR E₂ EŠ₂ KI KU KI |NINDA₂×NE| GA₂ NI NI₂ ME NE SUM MA 
 AN GIR₃ GIŠ LUGAL AN A NUN NA KID NE NAM MA NI LU₂ NU ZU 
 SAG KAL ME A NA ŠU NU KU₄ KU₄ 
 AN NUN GAL LA ZAG SAL

Provide the transliteration.

<SURFACE>
e₂ ud huš an ki uŋ₃ erim₂-še₃ du₇-du₇
e₂ kur e₂-eš₂ diŋir-re-e-ne {ŋiš}rab₃ mah an ki-a
šag₄ u₂-sa₁₁-an ud-mud daŋal tag-ga ni₂ su-a ru-ru-gu₂
ab sumur zig₃-ga kur-ku il₂-la a-ra₂-bi lu₂ nu-zu
e₂ {ŋiš}es₂-ad erim₂-du-še₃ nu₂-a hul-ŋal₂-la su dub₂-bu
e₂ sa-par₄ igi-te-en-bi galam kad₅ uŋ₃ nam-re-eš ur₄-ur₄-u₃
e₂ zid-du erim₂-du igi ŋal₂ hul šu-bi nu-e₃
e₂ id₂-lu₂-ru-gu₂ si sa₂ nu-ug₇-e erim₂-e bar ak
e₂ mu mah irigal kur {d}utu e₃-a šag₄-bi lu₂ nu-zu
e₂ gu-la en-nu-uŋ₃ e₂ šer₇-da lu₂ nam-tag-ga kiŋ₂-kiŋ₂
e₂ zid-du erim₂-du bar im-ak-de₃ an-ne₂ mu-bi mu-mah
e₂ uš ki ŋar-ra-bi ni₂ gal im-da-ri
kan₄-bi u₂-sa₁₁-an sig₇-ga su zig₃ il₂-la-am₃
kun₄-bi ušumgal ka du₈-a lu₂-še₃ nu₂-a
zag-du₈-bi ŋiri₂ mah a₂ 2(diš)-bi lu₂-erim₂ sur-sur-ru-de₃
a-sal bar-bi ŋiri₂ sahar-ta im₂-ma ka ša-an-ša₅-ša₅-dam
dub-la₂ zag e₃-bi piriŋ su-ba saŋ nu-ŋa₂-ŋa₂-dam
nir-gam-ma-bi {d}tir-an-na-gin₇ ni₂ huš im-da-an-ri
{ŋiš}nu-kuš₂-u₃-bi hu-ri₂-in{mušen} umbin-bi niŋ₂ šu ti-a
{ŋiš}ig-bi hur-saŋ gal lu₂-erim₂-ra ŋal₂ nu-un-ta-da₁₃-da₁₃
lu₂ zid šu-ba la-ba-ni-in-ku₄-ku₄ ŋal₂ mu-un-ta-da₁₃-da₁₃
{ŋiš}saŋ-kul-bi piriŋ huš nam-šul-ba gu₂-da la₂-a
{ŋiš}suhub₄-bi muš-saŋ-kal eme ed₂-de₃ e-ne dag si-il-si-le-de₃
{ŋiš}si-ŋar-bi muš-šag₄-tur₃ ki sumur-ra ni₂-bi ur₃-ur₃-ru-dam
e₂-e an ki-a igi mi-ni-in-ŋal₂ sa-par₄-ra al-la₂
a₂-bi erim₂-du la-ba-ra-e₃ erim₂ al-ur₃-ur₃-re
nin-bi diŋir er₉ an ki-a me-lem₄-ma-ni dul-la
{d}nun-gal barag gal mah-bi-a zag-ge mu-un-di-ni-ib-sig₉
e₂-a muš₃-bi dur₂ im-mi-in-ŋar kalam im-ta-gen₆-ne₂
lugal-ra šag₄ unken-na-ka igi mu-na-ni-ŋal₂
erim₂-ŋal₂-la-ni {ŋiš}rab₃ mi-ni-gen₆-ne₂ en-nu-uŋ₃-ŋa₂-ni nu-til-e
e₂ gal ŋiš-bur₂ erim₂-še₃ nu₂-a kalam-e na degₓ(RI) šum₂-mu
i-zi hu-luh-ha a-ŋi₆ gaba zig₃-ga peš₁₀ ed₂-de₃-da sumur nu-til-le gal
saŋ um-de₆ lu₂-ulu₃ me-lem₄-ba saŋ nu-mu-un-de₃-ŋa₂-ŋa₂
ki di ku₅-ru-bi-še₃ diŋir an ki-a im-ši-gam-e-de₃-eš
{d}nin-e₂-gal-la-ke₄ barag za-gin₃-ba dur₂ an-še₃ bi₂-ib-ŋar
di kud ka-aš bar-re-de₃ igi mi-ni-in-ŋal₂ lul zid-bi mu-zu
sa-par₄-ra-ni igi-te-en he₂-a kalam-ma mu-un-na-an-la₂
hul-du ŋiri₃-ni nu-mu-un-dab₅-be₂ a₂-ni la-ba-ra-e₃
kan₄ e₂ gal-la ud huš saŋ zig₃-ga lu₂-ra su₃-su₃-da
šul diŋir-ra-na li-bi₂-in-dug₄-ga sa₂ um-ma-ni-dug₄
{d}nun-gal nin e₂ kur-ra-ra šu mah-a-ni im-si
lu₂-ulu₃-bi am šu si-il-la-gin₇ šu gig-ge₄ im-dab₅
ŋiri₃ mu-un-dab₅ e₂ a-nir-ra-še₃
tug₂ igi-na mu-un-si šag₄-sug₄-ga mu-un-ŋen
kaskal ŋiri₃-na im-ha-al-ha-al-e sila daŋal-la im-dab₅
lu₂ zu-a-ni gu₃ nu-mu-un-da-ab-be₂ bar-ta im-da-gub
{ŋiš}ig-bi ŋal₂-lu mah nu-um-zu mu₇-mu₇ niŋ₂-gig-bi
du₆-du₆-da ŋal₂ mu-un-da₁₃-da₁₃ ŋiš-hur-bi i₃-kur₂
lu₂-be₂-e-ne buru₅{mušen} {d}nin-ninna₂{mušen}ta šu-ta šub-ba-gin₇
ŋal₂ da₁₃-da₁₃-bi-še₃ {d}utu e₃-a-gin₇ igi-bi im-ši-ŋal₂
šeš šeš-ra ud ha-lam mu-un-da-aŋ₂-e ŋalga-bi i₃-kur₂-kur₂
šul-e šul-zu-ne nu-mu-un-zu-zu lu₂-kur₂ ŋen-na-me-eš
lu₂ lu₂ zu-ne ŋiškim nu-mu-un-ni₁₀-ni₁₀ ulutim₂-bi i₃-kur₂
e₂-a šag₄-bi er₂ a-nir-ra i-si-iš-bi im-gur₃-ru
šeg₁₂-bi lu₂ hul-ŋal₂ ba-an-ma₅-ma₅ lu₂ zid mu-un-u₃-tud
šag₄ ib₂-ba-bi er₂ a-nir-ra ud mi-ni-ib-zal-zal-e
ud um-ŋen e₂ kur ezen-gin₇ ni₂-bi-a ba-an-du₃
ki en₃ tar-re {d}id₂-lu₂-ru-gu₂-da diŋir ba-sug₂-ge-eš
zid-du erim₂-du bar im-ak-de₃ si sa₂ mu-un-u₃-tud
erim₂-ŋal₂-la-ni šu im-ri-ri-e a₂-ni la-ba-ra-e₃
ud-bi-a nin-e ni₂-te-a-ni mi₂ zid iri in-ga-am₃-me
diŋir ŋiri₃ kug {d}nun-gal-la-ke₄ ni₂ silim-eš₂ al-e
nin-me-en an-ne₂ nam mu-un-tar ŋe₂₆-e dumu an-na-me-en
{d}en-lil₂-le nam gal ma-an-tah e₂-gi₄-a-ni-me-en
diŋir-re-e-ne me an ki-a šu-ŋu₁₀-še₃ mu-un-ŋar-re-eš
ama ugu-ŋu₁₀ kug {d}ereš-ki-gal-la-ke₄ me-ni ma-ra-an-ba
irigal kur {d}utu e₃-a barag mah-ŋu₁₀ mi-ni-ri
e₂-gal ki-tuš kug nam-lugal-la-ka ŋe₂₆-e diŋir-bi-me-en
{d}inana-ra gal mu-un-da-ab-be₂ šag₄ giri₁₇-zal ŋal₂-la-ni-me-en
{d}nin-tur₅-e ki nam-dumu-zid-ka mu-da-an-gub-be₂
gi-dur kud-da nam tar-re-da inim sag₉-ge-bi mu-zu
nin aŋrig zid {d}en-lil₂-la₂-me-en niŋ₂-gur₁₁ ma-ŋar-ŋar
erim₃ niŋ₂ nu-silig-ge ŋa₂-a-kam <unk> ma-da <unk>
arhuš šag₄-ne-ša₄ ŋa₂-a-kam lu₂ la-ba-ra-an-ul₄-le-de₃-en
saŋ gig₂-ga igi-ŋa₂ mu-un-ŋal₂ en-nu-uŋ₃ im-ma-ak-e
im nam-til₃-la šu-ŋa₂ mu-un-ŋal₂ lu₂ zid bi₂-in-gub-be₂-en
erim₂-du a₂-ŋa₂ la-ba-ra-e₃ niŋ₂ ak-bi mu-zu
kur-kur-re ama diŋir-bi-gin₇ igi-bi im-ši-ŋal₂
nam-tag dugud šu-ta im-sig-ge-en ama arhuš-a-me-en
šag₄ mir-mir-ra im-sed₄-sed₄-de₃ a sed₄ im-su₃-ud
šag₄ hul mu-sed₄ ka garaš₂-ta lu₂ ba-ra-an-zi-zi-i
e₂-ŋu₁₀ šag₄-ne-ša₄ mu-un-du₃ nin lu₂ til₃-til₃-me-en
ŋissu-bi {ŋiš}ha-šu-ur₂-ra-gin₇ ki sikil-la bi₂-in-mu₂
nitalam-ŋu₁₀ {d}bi-ir-tum lu₂ ne₃ gal zag-ge mu-un-di-ni-ib-sig₉
barag gal mah-bi-a dur₂ im-mi-in-ŋar a₂ gal mu-da-aŋ₂-e
{d}udug e₂-ŋa₂ {d}lamma igi sag₉-me-eš lu₂ ba-an-ul₄-ul₄-e-ne
nu-banda₃ mah-ŋu₁₀ {d}ig-alim-ma {ŋiš}rab₃ šu-ŋa₂-kam
e₂-ŋu₁₀ saŋ en₃ tar-še₃ mu-un-il₂ lu₂ la-ba-an-ul₄-le-ne
ra-gaba-ŋu₁₀ niŋ₂-nam nu-ha-lam e₂-gal me-te-bi
iri {d}en-lil₂-le mu sa₄-a lul zid-bi mu-zu
{d}nin-har-ra-an-na inim-bi ba-da-de₆ igi-ŋu₁₀-še₃ bi₂-ib-dab₅-be₂
kindagal-ŋu₁₀ e₂ ni₂ gur₃-ru ki-nu₂-a ma-an-ŋa₂-ŋa₂
{d}ne-zi-il-la₂ šag₄ hul₂-la si ba-ab-sa₂-e niŋ₂ kal
e₂-gal lugal-la-ke₄ saŋ um-de₆ lu₂ šer₇-da ba-šum₂-mu
gal₅-la₂ gal-ŋu₁₀ {d}nin-dimgul-e a₂-ni mu-un-sud-e
ka šer₇-da-ka lu₂ bi₂-in-šum₂-mu-e saŋ ŋiš la-ba-ab-ra-ra
lu₂-u₁₈-lu-bi ka garaš₂-ta im-ra-an-zi-zi
e₂ nam-til₃-la-ŋa₂ ba-ni-in-ku₄-ku₄ en-nu-uŋ₃ im-ma-ak-e
sahar e₂-ŋa₂ tug₂ dan₄-dan₄-na lu₂ la-ba-an-si-si
e₂-ŋu₁₀ kurun₂-ta dab₅-ba-gin₇ lu₂-ra an-ed₃-de₃
muš-ŋiri₂ e₂ ku₁₀-ku₁₀-ga-ka me la₂-la₂
e₂-ŋu₁₀ lu₂ si sa₂ mu-un-u₃-tud lu₂-lul mu-un-te-en-ten
šeg₁₂-bi arhuš er₂ mi-ni-in-ŋal₂ šag₄-ne-ša₄-a mu-un-du₃
lu₂-ulu₃-ba šag₄ mu-un-na-ab-huŋ-e bar mu-un-na-ab-sed₄-de₃
šag₄ diŋir-ra-na u₃-mu-un-na-an-huŋ
kug sag₉-ga-gin₇ šu u₃-mu-ni-in-su-ub sahar u₃-mu-un-ta-zalag
kug saŋ bar kug-ge <unk> šu-a gub-ba-gin₇ sahar u₃-mu-un-ta-luh-luh
šu sag₉-ga diŋir-ra-na-še₃ im-ši-in-gi₄-gi₄
diŋir lu₂-ba-ke₄ su₃-u₄-ra₂-še₃ me-teš₂ hu-mu-i-i
lu₂-ulu₃-bi ka tar-ŋu₁₀ he₂-si-il-le nam-mah-ŋu₁₀ he₂-em-me
ar₂-ŋu₁₀ kalam-ma ak-ak-da-bi niŋ₂-me-ŋar sug₄-ga-am₃
i₃ li₂ tur₃ kug-ta mi₂ he₂-em-me niŋ₂ saŋ-bi ha-ma-an-tum₃
udu-i₃ amaš kug-ta mi₂ he₂-em-me niŋ₂ saŋ-bi ha-ma-an-tum₃
lu₂-ba {d}lamma sag₉-ga-ni-me-en ŋa₂-la nu-mu-un-ta-dag-ge
e₂-gal-la igištu-ni ŋe₂₆-me-en en-nu-uŋ₃ im-ma-ak-en
nin-e nam-mah-a-ni pa e₃ ak-a
e₂ kur e₂-eš₂ ki-tuš ki aŋ₂-ŋa₂-ni ni₂ me-lem₄ šum₂-ma
diŋir er₉ {ŋiš}rab₃ {d}a-nun-na-ke₄-ne nam-ma-ni lu₂ nu-zu
saŋ-kal me-a-na šu nu-ku₄-ku₄
{d}nun-gal-la za₃-mi₂